text: Aadam Bullaalee, gateeysa, biiflummaa fii jeeynummaan hawaasa isaa keessatti beekkame. Lammiin Afran Qalloo, bulchiinsa gabrummaa diddaaf, waraana Turkii/Masrii fii kan Minilik waliin lola godhan hundarraa, nama qooda fudhate. Duula hunda keessa seenee, akka qawwisaan midhaan shuummoo okkotee guutuu keessaa odoo hin bilchaatin hafutti, kan hiriyoonni hedduun biraa wareegaman, du’a oole. Akki san maqaa qoosaa Qawwee ja’uu badhaase. Akkasiin, Aadam, ilmi Bullaalee Wadaay, Qawwee Bullaalee tahee, akka waraanni Minilik biyya dhunfateen, Moominaa Buraalee fuudhee, bara 1892 keessa, Usmaan dhalche.
text: #000006
text: Usmaan Aadam, jeeynummaa abbaa malees, nama faxina, dafee waa hubatuu fii baratu tahe. Haalli isaa kuni, joolummaan, isaa toora umrii bara kudha afurii, barnoota amantii Islaamaa tan naannoo dhalootaatti kennamtu xumursiise. San booda, ilmii dabalataaf, Daawwee, biyya Walloo, tan yaroo sanitti madiinaa barnoota amantii Islaamaa turte, dhaqe.
text: #000007
text: Warra karaa Jabuutii baqataniif, Abbaan Abdii faan makhtuuta/mukukkula tahaniif. Qoma malees, alaa fii mana isaanii bananiif. Ifii gubachaa, lammii fira if duratti abdachaa karaa hin seeniniif dukkana jiruu ibsaniif. Manaa fii mooraan Abbaa Abdii kan baqattootaa tahe. Namoonni isa hin beeyne kan firummaa walii in himanne, mana isaa iyyaafatanii karra itti dhadhawutti seenan. Abbaan Abdii, haadha warraa, kan itti dhufe hunda akka obboleeysaa fii abbaatti simatee, qorii waliin qooddachutti seene. San malees, kan dhibameef qoricha, kan rakkateef mala dhawaa, kan du’eef khafana barbaaduun, lafa qabrii qotuu fii tajaajila reeyfaaf barbaachisu godhanii heeraan awwaaluu dirqama godhate. Awwaala boodaas, warra fira hin qabneef fira tahee, manaa fii mooraa isaatti taajiyaa kan taa’uuf tahe.
text: #000022
text: Abbaan Abdii, nama hojjaa fii sammuun guddaa, ulfaataa, dadaa fii lola keessatti hamtuun afaanii hin baane. Nama haalli hamaan fedhe, iftiina fuularraa hin fuune. Sab-boonaa, obsi guddaa – hamileen cimtuu, fii nama hujii isaa tiin malees, haalaa fii amala isaa tiin ummata Oromiyaa boonse.
text: #000026
text: Abbaan Abdii, umrii dheertuu biratti, obboleeyyan soddomii afuriin nama badhaadhe. Gama isaa tiin, Abdi malees, abbaa Jooharaa, Hiddii (Fooziya), Usmaan, Sa’iida, Aniisaa fii Aaminaa ti. Haatuhu malee, Abbaan Abdii abbaa joollee jahaa qofaa miti. Warra akka kiyyaa, kaneen kaa’imummaan biyyaa baqatanii, mana isaa akka mana warra ifiitti yaroo fedhan seenanii, waan jiru nyaatanii, keessa burraaqaa turan hundaa fiis abba.
text: #000027
text: Maxxansaa Fokkataa irratti arge ilaalchisee
text: #000041